****

**OBČINA KIDRIČEVO**

Odbor za družbene dejavnosti

Kopališka ul. 14

2325 Kidričevo

Štev. 301-2/2020-4

Dne 28.9.2020

Na podlagi 22. člena Statuta Občine Kidričevo Uradno glasilo slovenskih občin, št. 62/16 in 16/18) in 54. člena Poslovnika občinskega sveta Občine Kidričevo (Uradno glasilo slovenskih občin, št. 36/17 in 16/18) odbor za družbene dejavnosti predlaga občinskemu svetu Občine Kidričevo, da sprejme

**S K L E P**

Odbor za družbene dejavnosti predlaga občinskemu svetu, da sprejme cene programa vrtca v Poslovni enoti Kidričevo za šolsko leto 2020/2021, in sicer znaša cena programa v

1. Starostno obdobje 503,39 eur
2. Starostno obdobje 377,16 eur

Odbitek prehrane na dan 1,71 eur

Cene pričnejo veljati s 1.11.2020.

**O b r a z l o ž i t e v**

Osnovna šola Kidričevo, je v skladu z 31. členom Zakona o vrtcih in 19. člena Pravilnika o metodologiji za oblikovanje cen programov v vrtcih, ki izvajajo javno službo, pripravil predlog spremembe cen programov vrtca v enoti pri Osnovni šoli Kidričevo za šolsko leto 2020/2021.

Pravilnik določa, da se opravi uskladitev cen po elementih, ki jih določa metodologija, enkrat letno. Vrtec ali pristojni organ lokalne skupnosti ustanoviteljice vrtca lahko predlagata uskladitev cene, če se v vmesnem obdobju bistveno spremenijo elementi, ki so podlaga za določitev cene.

Po določitvi cene vrtec seznani starše, občine zavezanke za plačilo (to so vse občina iz katerih so otroci vpisani v vrtec) in pristojno ministrstvo.

Odbor za družbene dejavnosti ugotavlja, da je šola pripravila predlog spremembe cene v skladu s Pravilnikom o metodologijo za oblikovanje cen programov v vrtcih, ki izvajajo javno službo.

Vrtec oblikuje cene programov za otroke v oddelkih

- prvega starostnega obdobja,

- drugega starostnega obdobja,

- v razvojnih oddelkih ter

- v vzgojno-varstvenih družinah.

Glede na sprejeti sklep o normativnih in vrstah oddelkov v JVIZ Osnovne šole Kidričevo, se v šolskem letu 2020/2021 oblikujejo oddelki

- prvega starostnega obdobja

- drugega starostnega obdobja.

Kot elementi za oblikovanje cen programov se upoštevajo:

- stroške dela,

- stroške materiala in storitev,

- stroški živil za otroke.

Cena programa se izračuna tako, da se načrtovani povprečni mesečni stroški za tekoče leto – elementov za oblikovanje cen, se stroški dela za vzgojiteljice in pomočnice vzgojiteljice izračunajo posebej za programa v istovrstnih oddelkih in delijo s številom otrok, ki je določeno kot najvišji normativ za oblikovanje posamezne vrste oddelka. K tem stroškom se prištejejo stroški dela za delavce, ki ne delajo neposredno v oddelkih in stroški materiala in storitev ter stroški živil za otroke, ki se razdelijo na število otrok v vseh oddelkih vrtca, upoštevaje najvišji normativ za oblikovanje posamezne vrste oddelkov.

Bistveni razlog za povišanje cene programa vrtca je višji stroški dela. Ti so povezani z ukinitvijo enega oddelka. V šolskem letu 2019/2020 je bilo v PE vrtca Kidričevo vpisanih 204 otroka, v šolskem letu 2020/2021 pa 187 otrok. Strošek dela delavcev, ki neposredno ne delajo z otroki se je na otroka tako povišal iz 78,11 eur na 90,61 eur na mesec.

Istočasno so se povišali tudi stroški dela strokovnih delavcev zaradi napredovanja v naziv in napredovanja delavcev, ki so uvrščeni v naziv svetovalec, po kolektivni pogodbi.

S 1.7.2020 pa je bila ponovno uvedena delovna uspešnost in sicer 2 % od mase plače.

Odbor za družbene dejavnosti predlaga, da se predlagane cene programov vrtca v OŠ Kidričevo za šolsko leto 2020/2021 sprejmejo.

 Bogdan Potočnik;

 predsednik

 odbora za družbene dejavnosti